Diari Oficial de la Generalitat Valenciana


Sumari del DOGV 8356, del 07-08-2018 (2018/7264)

Resolució de 19 de juliol de 2018, de la Direcció General d'Eficiència i Règim Econòmic, per la qual s'informa d'operacions cofinançades pel Fons Europeu de Desenvolupament Regional (FEDER).
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8356

Data del DOGV
:   07-08-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/7264


Data del document
:   19-07-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * adjudicació de contracte administratiu
    * contracte de serveis
    * contracte de subministraments
    * contracte d'obres

Resolució de 19 de juliol de 2018, de la Direcció General d'Eficiència i Règim Econòmic, per la qual s'informa d'operacions cofinançades pel Fons Europeu de Desenvolupament Regional (FEDER). [2018/7264]  
De conformitat amb el que preveu l'article 142 del text refós de la Llei de Contractes del Sector Públic, que es trobava vigent en les dates en què la Conselleria de Sanitat Universal i Salut Pública va publicar determinades licitacions, adjudicacions i formalitzacions de contractes que es mencionen a continuació, i no havent-se tingut en compte, en determinats casos, en el text dels dits anuncis, l'obligació establida en el Punt 2.2.3 de l'annex XII del Reglament (UE) núm. 1303/2013 del Parlament Europeu i del Consell de 17 de desembre de 2013, d'informar sobre la possibilitat de cofinançament del contracte amb fons comunitaris, es notifica per mitjà del present anunci que els expedients de contractació que es mencionen a continuació podran estar cofinançats amb Fons FEDER de la Unió Europea, amb càrrec al Programa Operatiu FEDER Comunitat Valenciana 2014-2020.  
  
Expedient, objecte, diari oficial i data de publicació:  
407/2016. Obra per a la reforma de la instal·lació de climatització existent en el Centre de Salut Pública de Dénia, per a l'adopció de mesures d'eficiència energètica. Licitació (Perfil de contractant 03.11.2016). Adjudicació ( Perfil de contractant 11.01.2017).  
087/2018. Obra per a la millora de l'eficiència energètica del sistema de climatització de l'Àrea de Crítics de l'Hospital d'Orihuela. Licitació (DOGV 29.12.2017; Perfil de contractant 29.12.2017).  
  
Així mateix, també s'indiquen a continuació determinats contractes les publicacions del qual contenen errors referits al Programa Operatiu en què es troben inclosos o la normativa europea aplicable, per tant queden corregits en la mesura que el Programa Operatiu és el 2014-2020 i la normativa aplicable és el Reglament (UE) núm. 1303/2013 del Parlament Europeu i del Consell de 17 de desembre de 2013.  
  
Expedient, objecte, diari oficial i data de publicació:  
89/2017. Subministrament i instal·lació de dos unitats refrigeradores de bombes de calor de 430 kW cada una, en l'edifici que alberga els Serveis Centrals de la Conselleria de Sanitat Universal i Salut Pública en la carrer Misser Mascó, número 31 de València. Licitació (Perfil de contractant 10.03.2017). Adjudicació (Perfil de contractant 09.05.2017).  
215/2018. Obra de millora de l'eficiència energètica de l'Hospital General Universitari d'Elda per mitjà de la substitució de la fusteria exterior de la tercera planta de l'edifici Licitació (Perfil de contractant 09.05.2018). Adjudicació (DOGV 16.07.2018).  
  
València, 19 de juliol de 2018.- La directora general d'Eficiència i Règim Econòmic: Carmelina Pla Silvestre.